als_Latn dik_Latn sag_Latn
Lucy Mercer dhe Franklin D. RooseveltE punësuar si sekretarja e Eleanor Roosevelt, Mercer përfundoi duke patur një marrëdhënie me bashkëshortin e shefes së saj, Franklin D. Roosevelt. Në vitin 1918 Eleanor zbuloi letrat e tyre të dashurisë. Duke patur frikë për karrierën e tij politike, Franklin e bindi Eleanor që të qëndronte e martuar me të duke premtuar se do të shmangte takimet me Mercer dhe se ata të dy do të flinin në shtrate të ndarë. Por presidenti nuk arriti ta mbante premtimin. Me ndihmën e vajzës së tij Anna, ai vazhdoi takimet me Mercer e cila ishte dhe në momentet e fundit të jetës së tij, ku Eleanor çuditërisht mungonte.
Mailyn Monroe dhe John KennedyMonroe e njohu për herë të parë presidentin amerikan Kennedy në Shkurt 1962, kur ishte e ftuar në një darkë në New York në nder të tij, ku Kenndey e përshëndeti: “Më në fund! Erdhe.” Ai i mori numrin përpara se ajo të largohej dhe e ftoi në Palm Springs muajin tjetër, ku ai shtonte se bashkëshortja nuk do ta shoqëronte. Ata kaluan fundjavën atje në shtëpinë e Bing Crosby dhe burime të ndryshme pohojnë se lidhja e tyre ka përfunduar me kaq. Por Marilyn mesa duket dëshpërimisht donte më shumë dhe e shihte veten si një Zonjë të Dytë të Parë. Ajo madje telefonoi edhe Jackie Kennedy për t’i treguar për lidhjen e tyre. Por Jackie, e vetëdijshme për tradhëtitë e shumta të bashkëshortit, i është përgjigjur(me sarkazëm): “Mailyn, ti do të martohesh me Jack, shumë mirë...dhe do të zhvendosesh në Shtëpinë e Bardhë dhe do të marrësh përspër përgjegjësitë e Zonjës së Parë, dhe unë do të dal përjashtë dhe ti do të kesh të gjitha problemet.”
Thuhet se Marilyn ka patur edhe një lidhje me vëllain e presidentit, Robert Kennedy
Camilla Parker Bowels dhe Princi CharlesPër shumë vite, Camilla dhe Princi Charles kanë patur një marrëdhënie kontroversiale që bëri një bujë mediatike dhe tëroqi vëmendjen e të gjithë botës. Ata herë ishin bashkë e herë jo dhe një nga periudhat që ishin bashkë, ka qenë gjatë martesës së Charles me Princeshën Diana. Por edhe vetë Camilla ka qenë e martuar gjatë kësaj kohe. Më pas ajo u divorcua. Lidhja u bë publike në vitin 1992, me publikimin e librit mbi jetën e Princeshës Diana, që u ndoq nga skandali Camillagate, ku një telefonatë intime mes saj dhe Princit, u regjistrua dhe transkriptet u publikuan në tabloidet e kohës. Në vitin 2005, Camilla dhe Charles u martuan.
Monica Lewinsky dhe Bill ClintonSkandali i vitit 1998 që përfshiu presidentin amerikan Bill Clinton dhe praktikantja në Shtëpinë e Bardhë Monica Lewinsky ka qenë ndër më të bujshmit e skandaleve seksuale. Ngjarja u zbulua pasi Leëinsky, i tregoi për lidhjen koleges së saj në departamentin e mbrojtjes, Linda Tripp, e cila në fshehtësi regjistroi bisedën me të. Ajo më pas ia dorëzoi regjistrimin hetuesëve nga ku u zbulua se Monica pranonte se kishte kryer marrëdhënie me presidentin 9 herë, 7 nga të cilat, Zonja e Parë Hillary Clinton kishte qenë në ambjentet e Shtëpisë së Bardhë. Tripp e bindi Monica-n që të ruante dhuratat që pesidenti i kishte bërë si dhe të mos i çonte rrobat në pastrimin kimik. Fustani i saj i famshëm blu do të ishte gjatë procesit një provë e rëndësishme e marrëdhënies së tyre. Por pavarësisht skandalit, që në fund u pranua nga të dy ata, Hillary vazhdoi t’i qëndronte në krah bashkëshortit.
Ruby dhe Silvio BerlusconiKarima El Mahroug, ose siç u njoh më vonë, Ruby, është vajza marokene që i hapi telashe të shumta ish-kryeministrit italian Silvio Berlusconi. Në moshë minorene, bukuroshja Ruby ftohej nga ish-kryeministri për të marrë pjesë në festat e tij erotike që quheshin Bunga-Bunga dhe sipas mediave, ajo ishte e përzgjedhura e tij. Por ishte pikërisht Ruby që në një farë mënyre e fundosi atë. Në procesin gjyqësor ku ai akuzohej përveç të tjerash edhe për marrëdhenie seksuale me një të mitur, Ruby tregoi për skandalet e shumta që ndoshnin në shtëpinë Berlusconi. Ajo, pas procesit, tentoi edhe vetvrasjen.
Hyon Song-Wol dhe Kim Jong-UnKëngëtarja Koreano-veriore që diskutohej të ishte e dashura e diktatorit Kim Jong-Un rreth një vit më parë, u tha se ishte ekzekutuar me urdhër të diktatorit për shkak se kishte bërë një video me përmbajtje erotike sëbashku me disa artistë të tjerë. Por për çudi, ajo u shfaq para disa muajsh në televizion duke i lënë të gjithë gojëhapur. Ajo dhe Kim thuhet se kanë qenë të dashur që në adoleshencë, por lidhja e tyre u ndërpre për shkak të mospëlqimit të të atit të diktatorit 31-vjeçar.
Alina Kabayeva dhe Vladimir PutinSipas tabloideve ruse, Kabayeva dhe Putin kanë patur një lidhje intime që prej vitit 2008. Një gjë e tillë u mohua nga Putin, i cili prej një viti, është ndarë nga bashkëshortja Lyudmilla. Rreth një javë më parë, ai pranoi se ishte në një lidhje dashurie, ku u mor për të mirëqenë se partnerja e tij ishte 31- vjeçarja Kabayeva, nënë e divorcuar. Gjithashtu dyshohet se dy fëmijët e ish-gjimnastes olimpike, mund të jenë të presidentit rus. Gazeta “Moscoë Correspondent”, e para që raportoi për lidhjen mës tyre, u mbyll pak ditë pas publikimit të lajmit.
Julie Gayet dhe François HollandeNë fillim të këtij viti, revista Closer publikoi skandalin e lidhjes mes presidentit francez François Hollande dhe aktores Julie Gayet. Presidenti u fotografua jashtë pallatit të aktores mbi një motorr, i veshur me kostum motorri dhe me skafandër, për të mos u njohur. Fotografët madje kanë pikasur edhe një nga truprojat që i sillte çiftit, kroasante të freskët për mëngjes. Pas publikimit të lajmit, në një deklaratë për mediat, Hollande u shpreh se ai, si çdo shtetas francez, kishte të drejtën e privatësisë, si dhe bëri publike ndarjen nga partnerja e tij Valerie, me të cilën bashkjetonte prej disa vitesh.
“Nëse nuk bëj seks çdo ditë, më dhemb koka,” thoshte John Kennedy. Dhe lista e të dashurave të tij e provon këtë. Historitë e krerëve të shteteve që kanë pasur marrëdhenie jashtëmartesore ose jo, me femra të famshme dhe jo vetëm, datojnë shumë përpara në kohë. Por ja cilat janë disa nga skandalet më të famshme të të gjitha kohërave.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn